Torsdag havde jeg den fornøjelse at blive sat op imod Pernille Vermund fra Nye Borgerlige i en battle på de sociale medier, og jeg tabte vist i kategorien 'mest fuckable'.

Jeg var repræsenteret med et screenshot af en politisk udtalelse, jeg er kommet med i denne uge om trafiksikkerhed. Et billede med klassisk hvid baggrund, professionelt billede med teksten 'Sikre skoleveje giver selvsikre børn i trafikken', og jeg så ud, som jeg nu engang ser ud - med dobbelthage, stor rund mave og knaldrød læbestift.

I det andet hjørne havde vi så et flot professionelt billede af Pernille Vermund, der rækker tunge og kigger lige ind i kameraet på en måde, der mest af alt minder om et billede fra et modemagasin. Klassik smuk, fandenivoldsk og blondt kvinde der ikke lader sig holde tilbage af noget.